נתן רוטשילד

נתן (נתנאל) מאיר רוטשילד (הלורד רוטשילד הראשון) (8 בנובמבר 1840 – 31 במרץ 1915), היה בנקאי ופוליטיקאי יהודי-בריטי, בן למשפחת רוטשילד. היה החבר היהודי הראשון בבית הלורדים.

קורות חיים 

נולד בלונדון, בנו של ליונל דה רוטשילד, שהיה היהודי הראשון שכיהן כחבר בית הנבחרים הבריטי. סבו, נתן מאיר רוטשילד, היה מייסד הענף הבריטי של משפחת רוטשילד. נתן נולד ארבע שנים לאחר מותו ונקרא על שמו.

הוא התחנך בטריניטי קולג', קיימברידג', שם היה חבר של הנסיך מוויילס, (לימים המלך ג'ורג' החמישי), אבל הפסיק את לימודיו לפני קבלת התואר.

ב-16 באפריל 1867 נישא לקרובת משפחתו, אמה לואיז פון רוטשילד (1844–1935), מהענף הגרמני של המשפחה.

במשך עשרות שנים עבד כשותף בסניף הלונדוני של הבנק המשפחתי, 'נ"מ רוטשילד ובניו', ולאחר מותו של אביו ב-1879 היה לראש הבנק. במהלך כהונתו שמר על מעמדו הבכיר בהנפקת הלוואות לממשלות ארצות הברית, רוסיה ואוסטריה. מימן את החפירות של תעלת סואץ. הוא גם מימן גם את ססיל רודס בפעילותו באפריקה. לאחר מותו של רודז בשנת 1902, הוא גם ניהל את האחוזה שלו וסייע להקים את תוכנית המלגות של רודז באוניברסיטת אוקספורד.

בשנת 1885 נבחר כחבר בבית הלורדים, ובכך נחשב בעצם ללורד רוטשילד האנגלי הראשון.
היה החבר היהודי הראשון בבית הלורדים שלא התנצר לפני כן.
הוא גם נשא תואר "ברון" של האימפריה האוסטרית, שאותו ירש מאביו. בשנת 1838 אישרה המלכה ויקטוריה את השימוש בתואר אוסטרי זה בבריטניה.

בין השנים 1865–1885 ישב בבית הנבחרים כחבר הפרלמנט מטעם המפלגה הליברלית, המייצג את המחוז איילסברי (). יחד עם שאר בני משפחתו, הצטרף רוטשילד למפלגה הליברלית-יוניוניסטית שהוקמה בשנת 1886 על ידי ג'וזף צ'מברלין.

בשנת 1902 התמנה ליועץ המלך. היה ראש הקהילה היהודית בלונדון ואיחד אותה תחת קורת גג אחת. הוא תמך בהגירה של גולים לבריטניה, אולם יחד עם זאת דרש להגביל אותה.

ב-1902 פנה אליו הרצל בבקשה שיתגייס למאמץ הציוני. רוטשילד כתב לו בתשובה

בשנת 1914, לאחר פרוץ מלחמת העולם הראשונה, ייעץ רוטשילד לשר האוצר דאז דייוויד לויד ג'ורג'. כשנשאל מה ניתן לעשות כדי לגייס עוד כסף למאמץ המלחמתי, ענה רוטשילד: "הטל מיסים על העשירים והטל אותם בצורה ניכרת".

רוטשילד היה פילנתרופ ידוע. היה מעורב בייסודה של חברת "ארבע קומות", חברת דירות שמטרתה הייתה לספק דיור הגון, בעיקר ליהודי השכונות ספיטלפילד ווייטצ'אפל שבלונדון. היה חבר בולט בתנועת "השולחן העגול", שנוסדה ב-1909.

בשנת 1902 הושבע כחבר במועצה המלכותית בארמון בקינגהאם והוכתר כ"אביר הצלב הגדול" במסדר הוויקטוריאני המלכותי.

לנתן ולאמה רוטשילד היו שלושה ילדים: הבנקאי, הפוליטיקאי והזואולוג ליונל וולטר רוטשילד, הבנקאי והאנטומולוג צ'ארלס רוטשילד ואוולינה רוטשילד-ברנס. בעלה של אוולינה היה קלייב ברנס.

מת בשנת 1915 ונקבר בבית הקברות היהודי בווילסדן.

אילן יוחסין

קישורים חיצוניים

הערות שוליים

בנקאים יהודים בריטים
פוליטיקאים יהודים בריטים
חברי המועצה המלכותית
נתן
אצולה יהודית בריטית
אצולה יהודית אוסטרית
יהודים חברי הפרלמנט של הממלכה המאוחדת
חברי הפרלמנט של הממלכה המאוחדת (1865–1868)
חברי הפרלמנט של הממלכה המאוחדת (1868–1874)
חברי הפרלמנט של הממלכה המאוחדת (1874–1880)
חברי הפרלמנט של הממלכה המאוחדת (1880–1885)
חברי המפלגה הליברלית (הממלכה המאוחדת)
חברי בית הלורדים הבריטי
המסדר הוויקטוריאני המלכותי: אבירים וגבירות הצלב הגדול
אנגלים ממוצא יהודי-גרמני
בריטים שנולדו ב-1840
בריטים שנפטרו ב-1915